Diphilus Siphnius

Diphilus Siphnius (Graece ) fuit medicus Graecus, insulae Siphni nativus, qui saeculo III a.C.n. ineunte floruit. Diphilus "regis Lysimachi, diadochi Alexandri Magni, aequalis"Deipnosophistarum epitome 51a fuit et fortasse eiusdem regis medicus sive aulicus.

 Quas gesserit res 
Diphilus, praeter quod Lysimachi medicus familiaris erat, diaeteticus vitae regimini victusque rationi studebat. Athenaeus in Deipnosophistis Diphili mentionem crebriter facitAthenaeus, Deipnosophistae 82f et passim. et excerpta adfert operis eius diaetetici, hodie deperditi, quod  ('De rebus aegrotantibus et bene valentibus sumendis') appellat. Hoc opere Dioclem Carystium secutus exposuit, qualem vim et effectum in concoctionem sucosque corporis haberent panis, fructus, herbae, pisces ad cibum adhibiti.Athenaeus, Deipnosophistae VIII 355a–357a. Sed fortasse primus erat qui vim diaeteticam cerasi cognovit.Athenaeus, Deipnosophistae II 51a. 

 Quos adfecerit opere suo 
Heraclides Tarentinus in opere suo diaetetico, quod  ('Diaeteticum') inscribitur, Diphilo usus est auctore. Etiam Hicesius, Erasistrati discipulus, Diphilum adhibuit in opere quod de materia () scripsit. 

 Notae 

 Bibliographia 
 "Diphilus" in  vol. 1 p. 1056
 Wellmann, M. (1888) Diphilos und Hikesios. Jahrbücher für Philologie und Pädagogik 138, 364-365. 
 Wellmann, M. (1903) Diphilos (17) aus Siphnos. RE V:1, 1155. 

Categoria:Nati saeculo 4 a.C.n.
Categoria:Mortui saeculo 3 a.C.n.
Categoria:Medici Graeci antiqui
Categoria:Scriptores de regimine